കോണ്ഗ്രസ്സിലെ മാന്ഡ്രേക്കിന്റെ പത്ത് അത്ഭുത കഥകള് കോണ്ഗ്രസ്സ് നേതൃത്വത്തിലെ ചില മാന്ഡ്രേക് ഇഫക്ടിന്റെ കാര്യത്തില് ചില നേതാക്കള് പൊറുതിമുട്ടി. ഇന്ദിരാഭവനിലെ വെടിവട്ടങ്ങളില് ചര്ച്ച ചെയ്യപ്പെടുന്ന കോണ്ഗ്രസിലെ ഒരു മാന്ഡ്രേക്കിനെ കുറിച്ച് കേട്ടവരെല്ലാം മൂക്കത്തു വിരല് വച്ചുപോയി . കോണ്ഗ്രസുകാര്ക്ക് സമൂഹ മാധ്യമങ്ങളില് വലിയ പിടിപാടില്ലാത്തതു കൊണ്ടും സിപിഎമ്മുകാരുടെ ചെവിയില് ഈ കഥകള് എത്താത്തതു കൊണ്ടും ഈ നേതാവിന്റെ മാന്ഡ്രേക് കഥകള് ഇതുവരെ ചര്ച്ചകളായിട്ടില്ല. കെ.സി. വേണുഗോപാലിന്റെ പത്തു മാന്ഡ്രേക് കഥകള് ഒരു കെപിസിസി ജനറല് സെക്രട്ടറി സമാഹരിച്ചു വച്ചിട്ടുണ്ട്. ആ പത്തു കഥകള് ആദ്യമായി പുറത്തു വിടുന്നു. പുനലൂര് മധു കെ.എസ്.യു പ്രസിഡന്റായപ്പോള് വൈസ് പ്രസിഡന്റായി കെ.സി.വേണുഗോപാലിനെ നാമനിര്ദേശം ചെയ്തു. വിദ്യാര്ഥി നേതാവായിരിക്കെ തന്നെ ഹൃദയാഘാതമുണ്ടായി പേസ്മേക്കര് വയ്ക്കേണ്ട ദൗര്ഭാഗ്യം പുനലൂര് മധുവിനു നേരിട്ടു. രാജീവ് ഗാന്ധി 91ലെ ലോക്സഭാ തിരഞ്ഞെടുപ്പു കാലത്ത് കേരളത്തില് പ്രചരണം കഴിഞ്ഞു മടങ്ങുമ്ബോള് വിമാനത്താവളത്തില് ഷേക്ക്ഹാന്ഡ് നല്കി യാത്രയയച്ചതു കെ.എസ്.യു പ്രസിഡന്റായിരുന്ന കെ.സി.വേണുഗോപാലാണ്. പിറ്റേന്നു നമ്മള് കേട്ട വാര്ത്ത ശ്രീപെരുംപുതൂരില് രാജീവ് ഗാന്ധി കഥാവശേഷനായതാണ് . കെ.കരുണാകരന് മുഖ്യമന്ത്രിയായിരിക്കെ കെ.സി.വേണുഗോപാലിനെ യൂത്ത് കോണ്ഗ്രസ് പ്രസിഡന്റാക്കി. കരുണാകരനു മുഖ്യമന്ത്രി സ്ഥാനം നഷ്ടപ്പെട്ടുവെന്നു മാത്രമല്ല. വൈകാതെ മകനെയും കൂട്ടി പാര്ട്ടി വിട്ട് വേറെ പാര്ട്ടിയുണ്ടാക്കേണ്ടി വന്നു. ഉമ്മന് ചാണ്ടി മുഖ്യമന്ത്രിയായിരിക്കെ യൂറോപ്യന് പര്യടനത്തിനു പോയപ്പോള് മന്ത്രിയായിരുന്ന കെ.സി.വേണുഗോപാലിനോടാണ് യാത്ര ചോദിച്ചിറങ്ങിയത്. യു.കെയില് പര്യടനത്തിനിടെ വീണ ഉമ്മന്ചാണ്ടിയുടെ നട്ടെല്ലിനു ക്ഷതമേറ്റു ഏറെ നാള് കിടപ്പായി. രമേശ് ചെന്നിത്തല 2004ല് മാവേലിക്കരയില് മല്സരിച്ചപ്പോള് തിരഞ്ഞെടുപ്പു ചുമതല വഹിച്ചതു ഈ മാന്ഡ്രേക്കായിരുന്നു. സി.എസ്.സുജാതയോടു 3500 വോട്ടിനു തോല്ക്കാനായിരുന്നു രമേശിന്റെ വിധി. യുപിഎ രണ്ടാം മന്ത്രിസഭയില് കെ.സി.വേണുഗോപാല് വ്യോമയാന സഹമന്ത്രിയായിരുന്നപ്പോള് കാബിനറ്റ് മന്ത്രിയായിരുന്ന അജിത് സിങിനും പണികിട്ടി. അടുത്ത തിരഞ്ഞെടുപ്പില് കുത്തക മണ്ഡലമായിരുന്ന ബാഗ്പട്ടില് അജിത് സിങ് എട്ടു നിലയില് പൊട്ടി. 2014 ലെ ലോക്സഭാ തിരഞ്ഞെടുപ്പിനു ശേഷം കെ.സി.വേണുഗോപാല് ലോക്സഭയില് കോണ്ഗ്രസ് വിപ്പായിരുന്നപ്പോള് ജ്യോതിരാദിത്യ സിന്ധ്യയായിരുന്നു ചീഫ് വിപ്പ്. 2019ല് ജ്യോതിരാദിത്യ സിന്ധ്യ ലോക്സഭയില് എത്തിയില്ല. വൈകാതെ കോണ്ഗ്രസും വിട്ടു. രാഹുല് ഗാന്ധി കോണ്ഗ്രസ് പ്രസിഡന്റ് സ്ഥാനമേറ്റെടുത്തപ്പോള് ഈ മാന്ഡ്രേക്കിനെ ജനറല് സെക്രട്ടറിയാക്കി. രാഹുല് ഗാന്ധിക്ക് 2019ല് കുടുംബ മണ്ഡലമായ അമേഠിയില് പരാജയം ഏറ്റുവാങ്ങേണ്ടി വന്നു . പാര്ട്ടി പ്രസിഡന്റു സ്ഥാനവും രാജിവയ്ക്കേണ്ടിയും വന്നു. രാഹുല് ഗാന്ധിക്കു ശേഷം കോണ്ഗ്രസ് താല്ക്കാലിക പ്രസിഡന്റായി ചുമതലയേറ്റ സോണിയ ഗാന്ധിയും ജനറല് സെക്രട്ടറിയായി ഈ അത്ഭുതത്തെ നിലനിര്ത്തി. വിശ്വസ്തരായിരുന്ന 23 നേതാക്കള് സോണിയക്കെതിരെ വിമതനീക്കം നടത്തുകയെന്ന അത്ഭുതം സംഭവിച്ചു. മണിപ്പൂര്, ഗോവ, കര്ണാടക, മധ്യപ്രദേശ് സംസ്ഥാനങ്ങളില് കോണ്ഗ്രസ് മികച്ച പ്രകടനം നടത്തിയിട്ടും ഭരണം ബിജെപി തട്ടിയെടുത്തു. അവിടെ ആര്ക്കായിരുന്നു തിരഞ്ഞെടുപ്പിന്റെ ചുമതലയെന്നു പറയേണ്ടതില്ലല്ലോ. ഇപ്പോള് ഈ മാന്ഡ്രേക്ക് ബദ്ധ ശത്രുവായിരുന്ന സുധാകരനെ കൂട്ടുപിടിച്ചിരിക്കുകയാണ് . എപ്പോഴാണ് സുധാകരന് കാലിടറുന്നതെന്ന് കണ്ടറിയാം. https:www.youtube.comwatch?vL9Fdil11HOc The post കോണ്ഗ്രസ്സിലെ മാന്ഡ്രേക്കിന്റെ പത്ത് അത്ഭുത കഥകള് first appeared on MalayalamExpressOnline.